Viborger Samler, 1842-03-17
Den 13de Decbr. skulle Briterne have seiret og tilkæmpet sig et Forraad af Levnetsmidler, den 23de skulle de derimod have lidt et saa stort Tab, at dette synes at have foranlediget nye Underhandlinger. Juledag begave – som det synes efter en Opfordring af Jnsurgenthøvdingerne - Sir W. Maghten og 4 engl. Officierer sig til Afghanernes Leir, for at afslutte en Capitulation. Der opstod en heftig Ordstrid, hvortil Aarsagen formodentlig maa søges i Fornyelsen af de allerede tidligere forkastede Betingelser. Maghtens stolte Svar maa have forbittret hans Modstandere i den Grad, at UkbarChan - saa antager man - har skudt ham ned paa Stedet. Kapt. Trevor, der med sin Kaarde trængte ind paa Morderen, blev af denne hugget ned, og der er Grund til at antage, at af de øvrige 3 Officierer have i det mindste de to tilsat Livet. Major Ewred Pottinger, Herats tappre Forsvarer, maatte nu overtage MNaghtens Functioner. Denne udmærkede Kriger maatte paa ny knytte Underhandlinger, under Løbet af hvilke Englænderne stedse maatte udholde de overmodige Barbarers Angreb. Om Underhandlingernes Udfald skriver Pottinger disse vigtige Ord: "Alle Underhandlinger ere afbrudte; i dette Øieblik har Fienden angrebet vor forskandsede Leir. Saavidt de authentiske Beretninger fra Kabul indtil den 28de Decbr. Et Privatbrev meddeler uden at angive Datum Følgende: "Af en til Bombay indløben Depesche erfares: at hele det engelske Troppecorps i Cabul er tilintetgjort, at af alle Officiererne kun een Saarlægeassistent er undkommen; at der var afsluttet en Capitulation, ifølge hvilken de syge og saarede Englændere samt Englændernes Koner skulle blive tilbage i Kabul; at de Bortmarscherende ei vare foruroligede i to Dage, men at de derefter vare angrebne med uhyre Overmagt; og at, efterat have kæmpet i lang Tid med overordentlig Tapperhed, de ostindiske Regimenter først havde givet efter. Det tappre 44de engelske Regiment var reduceret til 150 Md.,men holdt sig endnu. De Tilbageblevne maatte vade igjennem Sneen, og nedstødes enkeltviis som Snepper Lady Maghten og de andre engelske Damer maatte forrette strengt Haandarbeide; de opbevaredes som Gidsler for Døst Muhammed. Disse Efterretninger findes ikke i Tidenderne, men ere ikke destomindre tilforladelige." –De øvrige circulerende Rygter tillægges Troværdighed. Den fra hiint Blodbad undkomne Læge - Dr. Bryan - skal paa en næsten vidunderlig Maade være undkommen til Oschellalabad. Han skal have berettet, at det britiske Corps havde forladt Cabul den 29de Debr., og at det i Cuhrd-Cabul-Passet havde maattet bestaae en tre Dages Kamp; Major Pottinger og 2 a 3 andre Officierer skal det være lykkets at undkomme fra Blodbadet. - Generalgouverneuren i Calcutta har i en Generalbefaling anmeldt den djærve Magthens Mord; hans og de snigmyrdede Briters Blod raaber og Hevn, og denne maa blive frygtelig. – Det er under disse før gelige Forhold af høieste Vigtighed, at Dschellalabad holder sig: denne Plads vil vorde en Støtte og Forsamlingspunct for de Tropper, som den britisk ostindiske Regjering allerede har afsendt, for i Forening med de i Candahar under Gen. Nott staaende Tropper, der hidtil paa Grund af den dybe Snee forgjeves have søgt at ile deres Brødre i Cabul til Hjælp, enten at redde de engelske i Cabul indesluttede Tappre, eller - hvilket en sandsynligere - at hevne deres Død. 4000 Md. ostindiske Tropper ere allerede ankomne til Pischauer, der kun ligger 103 engelske Miil fra Dschellalabad; et andet Troppecorps, 3000 Md. stærkt, tildeels bestaaende af Englændere, er den 4de Decbr. brudt og fra Ferozepore, og marscherer i samme Retning.